open-index/open-wikipedia-markdown huggingface dataset:
Avant de mourir

**«Avant de mourir»** er en fransk sang med melodi av den berømte salongfiolinisten Georges Boulanger.

Teksten til den engelskspråklige versjonen «My Prayer» ble skrevet av Jimmy Kennedy i 1939.

Glenn Miller og Ink Spots spilte inn sangen på plate samme år. Den har blitt innspilt mange ganger siden, men den største slagerversjonen var med The Platters i 1956. The Platters' versjon var også med i spillefilmen *[[Den fantastiske historien om Benjamin Button]]*.

## Innspilte versjoner (i utvalg)

* Ambrose
* Chet Atkins
* Åsmund Bakken, fiolin, John Kongshaug, gitar, Knut Johnsen, bass. Instrumental. Innspilt i Oslo 30. november 1957. Utgitt på EP-platen Fontana 421&nbsp;623.
* Pat Boone
* P.J. Proby (1964)
* Glen Campbell
* Vikki Carr
* Frank Chacksfield
* Harry Connick Jr. (2004)
* Ray Conniff
* Jimmy Desmond
* Jimmy Dorsey
* Ella Fitzgerald
* Roy Hamilton
* Lionel Hampton
* Chick Henderson
* Engelbert Humperdinck
* Leslie (Hutch) Hutchinson
* Jack Hylton
* Jay and the Americans (1969)
* Tom Jones (1967)
* Bert Kaempfert
* Gene Krupa
* Brenda Lee
* Joe Longthorne
* Jose Loss
* Vera Lynn
* Johnny Maestro and the Brooklyn Bridge
* Mantovani (1971)
* Dean Martin
* Gerry Monroe
* Wayne Newton
* Patti Page
* Gene Pitney
* The Righteous Brothers
* Edna Savage (1956)
* Rosita Serrano. Tysk tekst av Curth Flatow med tittelen «Eine Seite zersprang». Rosita Serrano med Kurt Weges orkester Fiolinsolo: Barnabas Bakos spilte inn sangen i Berlin 22. november 1951. Den ble utgitt av Electrola med katalognummer EG&nbsp;7702. I NOrge ble den utgitt på His Master's Voice A.L.&nbsp;3221. Hun sang den også i den vesttyske filmen *[[Svarte øyne]]* (*Schwarze Augen*)
* Bobby Vee

## Norske versjoner
Bente Aaseth, Arne Riis og Arve Sigvaldsen har skrevet norske tekster. Alle de norske versjonene har tittelen «Min bønn».

### Innspillinger

Produsenter for Hansens versjon var Arne Bendiksen og Jan Høiland.

Arrangør for Jan Werners versjon var Nick Borgen.

Produsenter var Nick Borgen og Arve Sigvaldsen.

## Listeplasseringer

## Referanser
Sigurd Førsund

**Sigurd Olsen Vamråk Førsund** (født 20. september 1884 i Kyrkjebø, i Høyanger, død 26. november 1970 i Arna) var en norsklærer, dikter, lokalhistoriker, slektsgransker, bygdebokforfatter, klokker, organist og komponist. Han komponerte blant annet melodien til sangen ''Å Vestland, Vestland''.
## Referanser


## Eksterne lenker
* Sigurd Førsund
Barysjevo

**Barysjevo** (russ.: Барышево, finsk: *Pölläkkälä*) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet *Barysjevo* ble tildelt i 1949.

Før 1944 var Pölläkkälä sentrum i den finske kommunen *Äyräpää* i Viborgs län. Kommunen hadde  innbyggere i 1939.

## Eksterne lenker
* Kart over Äyräpää
Wake Me Up When September Ends

***Wake Me Up When September Ends*** er den fjerde singlen fra Green Days syvende studioalbum *[[American Idiot]]*. Sangen ble en stor hit i USA og Canada, men er til tross for det mest kjent for sin kraftige politisk inspirerte musikkvideo.

## Meningen bak sangen
Det har vært mange og heftige debatter rundt meningen bak sangen («det skjulte budskapet»), og mange mener det er en protestsang mot Terrorangrepet 11. september 2001. Likevel står sangen datert «sept. 10» i heftet med tekstene som følger med albumet *American Idiot* samtidig som sangen er spor 11 på albumet. Billie Joe Armstrong har bekreftet ovenfor publikum at sangen er ment som en sang til minne om faren som døde av spiserørskreft da Armstrong var 10 år (1982).

I denne balladen besøker Armstrong sin smertefulle barndom, og tenker på den dagen han mistet sin uskyldighet da faren døde. Som mange andre som har opplevd en slik traumatisk opplevelse, kom han seg nok aldri helt, og han nekter å tro at det er tyve år siden den septemberdagen, derfra linjene *«Like my father's come to pass, / twenty years has gone so fast»*. Armstrong assosierer september med smerte, og vil derfor heller ikke binde seg opp til noe relatert til måneden, får han til å synge *«As my memory rests / But never forgets what I lost / Wake me up when September ends»*

## Musikkvideo
I likhet med de andre musikkvideoene til albumet var det Samuel Bayer som regisserte musikkvideoen. Jason White spilte også i musikkvideoen. Dette var andre gang han medvirket i en musikkvideo til Green Day (When I Come Around var den første), og var også første gang at noen andre enn Green Day selv spilte i musikkvideoen.

Historien i musikkvideoen spinner rundt et veldig ungt kjærestepar (spilt av Jamie Bell og Evan Rachel Wood) – gutten lover jenta at han aldri vil forlate henne. Senere, i en diskusjon, kommer det fram at han har vervet seg til United States Marine Corps. Han gjør dette for å vise sin kjærlighet til henne og for å sikre at hun er trygg. Hun på sin side er i dyp sorg og mener han bryter løftet han ga om å aldri forlate henne, og hun er redd for at han vil bli drept i Irak. Videoen viser deretter sekvenser der han i Irak blir tatt i et bakholdsangrep av opprørsstyrker. Scenen blandes med scener hvor hun med tårer i øynene befinner seg i et fredelig område. Videoen avsluttes på det samme området, og understreker hvor smertefullt det er å miste sin kjære på grunn av krig.

Videoen fortsetter *«[[American Idiot (sang)|American Idiot]]'s»* anti-krigs holdning og motstanden mot invasjonen av Irak. Senere ble sangen en hyllest til ofrene etter Orkanen Katrina. Den 3. september 2005 ble en liveversjon spilt inn på Gillette Stadium i Foxborough (Massachusetts), og utgitt kort tid etter som hyllest til ofrene.

## Eksterne lenker
*
Battlefield 1943

***Battlefield 1943*** er det syvende spillet i *[[Battlefield]]*-serien. Spillet er et internett flerspiller førstepersonsskytespill med plot fra andre verdenskrig, utviklet av EA Digital Illusions CE og utgitt av Electronic Arts til Xbox Live Arcade og PlayStation Network. I forhold til *[[Battlefield 1942]]*, finner dette spillet bare sted på øyer i Stillehavet. Spillet er laget på spillmotoren frostbite 1.5. En PC-versjon var også planlagt, men ble senere avsluttet.

## Mottagelse

Spillet fikk god omtale på de fleste anmeldelser; spillet fikk en poengsum på 83 av 100 fra  Metacritic og en poengsum på 84,18 % fra Game Rankings for Xbox Live Arcade-versjonen. I tillegg til å ha solgt bedre enn alle de tidligere *Battlefield*-spillene, ble *Battlefield 1943* det raskestselgende spillet i den første uken etter det ble sluppet ut. *Battlefield 1943* var også det bestselgende Xbox LIVE Arcade-spillet i 2009. Det hadde solgt 268 000 kopier i 2010.

## Referanser


## Eksterne lenker
*
ISO 10487

Standarden **ISO 10487** definerer to åttepinners kontakter som typisk brukes i bilstereo-enheter. Kontaktene har tilkoblinger for strømforsyning, av/på (typisk styrt av tenningen), høyttalere og motorisert antenne.

Pinner sett fra kabelsiden av hunkjønnskontakten:

:Merknad: På enkelte bilmodeller er +12V tenning og batteri byttet om.

## Eksterne lenker
* Kerbside Motors ISO 10487 informasjonsside (engelsk)
1992 (album)

***1992*** er et samlealbum utgitt i 1992 på Rec 90.

## Sporliste
# Ignite – «Garden» (3:59)
# Submarine Sunflowers – «Who's that» (2:44)
# Doddo – «Rocken roll stjerne» (3:17)
# Jim Was A Junkie – «Slam» (4:42)
# Alzheimer/Silverspurs – «Vrolok/Camilla» (3:58)
# Sub Club – «Waiting for nothing» (2:50)
# Locomotive Gangbang – «Revolution rhyme» (5:27)
# Fuzzsuckers – «Another time» (4:34)
# Lost At Last – «Woodstock» (2:56)
# Cliffstones – «Turning stones» (2:32)
# Loophead – «Crawling on» (5:21)
# Styrt – «Viktig» (3:26)
# Rag Doll Jam – «In the city» (4:29)
# Stratosgutane – «F.M.I. Woodstock machine» (5:34)
# Wasteland – «Sexless» (3:37)
# Kafkatrakterne – «Ho honden ho» (2:35)
# Nacht Und Nebel – «Mode of incicion» (7:04)
# David Brown – «Cycloid» (4:40)

## Eksterne lenker
*
Jasjino

**Jasjino** (russ.: Яшино, finsk: *Vahviala*) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet *Jasjino* ble tildelt i 1948.

Før 1944 var Vahviala en finsk kommune i Viborgs län. Kommunen hadde  innbyggere i 1939. Nesten hele kommunen ble avstått til Russland i 1944. De gjenværende områdene ble delt mellom kommunene Ylämaa og Lappee i 1946. 

## Eksterne lenker
* Artikkel om Vahviala i Nordisk familjebok, bind 38, spalte 1147, 1926
* Kart over Vahviala
Zhao Bingjun

**Zhao Binjun** (赵秉钧, født 3. februar 1859 i Ruzhou i provinsen Henan i Kina, død 27. februar 1914 i Tianjin) var Republikken Kinas tredje statsminister, og styrte fra 25. september 1912 til 1. mai 1913.  

## Liv og virke
Zhao var sikkerhetsoffiser under Qing-dynastiet og ble innenriksminister for republikken før han ble statsminister. Han var direkte innblandet i mordet på Song Jiaoren, den mann som lå best an til å bli hans egen etterfølger. Mordet ble sannsynligvis utført på ordre fra den provisoriske president Yuan Shikai, som kom i opposisjon til Song fordi Song ville fylle opp regjeringen med nasjonalister som kunne ha forpurret Yuans egne politiske planer. Zhao insisterte på at både han selv og Yuan var uskyldige, men fratrådte for å beskytte Yuans regjering.  

Han ble deretter utnevnt til guvernør av Zhili. 

Zhao ble forgiftet på mysteriøst vis i 1914, sannsynligvis av Yuan Shikai, for å hindre ham i å lekke ut flere detaljer om Songs død til pressen.
Billy Sharp

**William Louis «Billy» Sharp** (født 1986) er en engelsk fotballspiller som spiller for .

Leeds United betalte en sum anslått til £600 000 for å frigi ham fra kontrakten i Southampton. Sharp spiller i angrep og har tidligere spilt for klubbene Rushden & Diamonds FC, Scunthorpe United FC og Leeds United AFC. Sharp gikk fra Scunthorpe United FC til Sheffield United sommeren 2007 for en sum på rundt 2 millioner pund. I desember 2009 vant Sharp PFA Championship Player of the Month award for Doncaster Rovers.

Den 13. august 2014 meldte han overgang fra Southampton til , hvor han skrev under på en treårskontrakt.

## Referanser


## Eksterne lenker
*
Bjorbekk

**Bjorbekk** er en tettbebyggelse i Arendal kommune og tidligere kommunesenter i daværende Øyestad kommune.

På Bjorbekk ligger Bjorbekk gård, hvor Bjorbekk kirke ble bygget i 1884. Kommunehuset i Øyestad lå på Bjorbekk, og i samme tilknytning var det posthus og bibliotek. Etter kommunesammenslåingen med Arendal i 1992 ble kommunehuset benyttet til diverse kommunale avdelinger, men dette har frafalt etter byggingen av det nye Arendal kulturhus i sentrum av Arendal. Bygningene brukes nå av Arendal ungdoms- og familiesenter Bufetat region sør, samt diverse private selskaper.

Sørlandet sykehus Arendal har avdeling på Bjorbekk, Menigheten Betel har menighetshus, og det er også en barnehage rett over veien for det gamle kommunesenteret.

Bjorbekk er omkranset av Asdal i sør, Klodeborg i øst, Stoa i Arendal og Stampefoss i nord, og Lunderød i vest. Rykeneveien (fylkesvei 407) går igjennom Bjorbekk.

## Referanser
Sylvia’s Mother

**«Sylvia's Mother»** er en amerikansk sang med melodi og tekst av Shel Silverstein og en single fra 1972 med Dr. Hook & The Medicine Show. Den ble gruppens første singlehit i USA. Produsent var Ron Haffkine.

«Sylvia's Mother» er med på gruppens første album, *Dr. Hook & the Medicine Show*.

Sangen forteller historien om en mann som forsøker å si et siste adjø til sin eks-venninne på telefonen, men som ikke er istand til å komme forbi hennes mor, som forsøker å blande seg inn.

En oppfølger med tittelen «Mrs. Avery» ble skrevet og fremført av den britiske folkrock-gruppen The Men They Couldn't Hang. Sangen fortsetter hvor «Sylvia's Mother» slutter og handler om det som skjer etterpå.

## Norsk versjon
Arne Bendiksen og Manne har skrevet en norsk tekst. Den norske tittelen er «Sylvias mor». 

### Innspilling
*Hans Petter Hansen. Utgitt på singlen Triola TN&nbsp;672 og LP-platen *Jeg kommer snart igjen* (Flower ABM&nbsp;419) i 1974.

## Listeplasseringer

Den var den femtende rangerte singlen i Australia i 1972.

## Referanser


## Eksterne lenker
*
Stigerør

**Stigerør** (engelsk: *riser*) er et rør som fører olje eller gass mellom et brønnhode og en produksjonsenhet (plattform eller produksjonsskip). 

En flytende produksjonsenhet har fleksible stigerør som forbinder brønner og rørledninger på bunnen med plattformen.

## Se også
*Strekkmaskin
Sonia Bisset

**Sonia Bisset** (født 1. april 1971 i Santiago de Cuba) er en cubansk friidrettsutøver som konkurrerer i spydkast.

Bissets første internasjonale mesterskapsfinale var VM 1997 i Athen da hun endte på sjetteplass. Samme resultat ble det i VM 1999. Hun deltok også i OL 2000 i Sydney, der hennes kast på 63,26 holdt til en femteplass.

Hennes største suksess ble VM 2001 i Edmonton da hun kom på tredjeplass med et kast på 64,69. I VM 2003 ble hun seks, denne gangen med et kast på 60,17.

I OL 2004 i Athen ble hun nummer fem med et kast på 63,54. I VM 2005 ble hun nummer sju og i VM 2007 nummer seks.

## Personlig rekord
* Spydkast – 67,67

## Referanser


## Eksterne lenker
*
Silvia Costa

**Silvia Costa** (født 4. mai 1964) er en cubansk tidligere friidrettsutøver som konkurrerte i høydehopp.

Costas deltok i VM 1983 i Helsingfors og ble nummer 10 med et hopp på 1,84 meter. I det første innendørs-VM 1985 tok hun delt bronsemedalje med et hopp på 1,90.

I VM 1987 ble hun nummer fire etter å ha gått over 1,96. Under et stevne i 1989 gikk hun over 2,04 meter, et resultat som er hennes personlige rekord.

I VM 1993 i Stuttgart tok hun sølv ved å hoppe 1,97. Costas siste internasjonale mesterskap var VM 1995 i Göteborg der hun ikke greide å kvalifisere seg til finalen.

## Referanser


## Eksterne lenker
*
Aliecer Urrutia

**Alieser Urrutia** (født 22. september 1974) er en cubansk tidligere friidrettsutøver som konkurrerte i tresteg.

Urrutia deltok i to internasjonale mesterskap og tok medalje begge gangene. I innendørs-VM 1997 tok han sølv bak landsmannen Yoel García med et hopp på 17,27. Senere samme år deltok han i VM i Athen der han tok bronse etter å ha hoppet 17,64. Her ble han slått av Yoelbi Quesada og Jonathan Edwards.

## Personlig rekord
* Tresteg – 17,70 m (17,83 innendørs)

## Referanser


## Eksterne lenker
*
MS «Åmøyfjord» (1956)

## MS «Åmøyfjord»
* **1956**: Levert fra Westermoen Båtbyggeri AS, Mandal som lokalrutebåt **«Åmøyfjord»** til AL Åmøyfjord / v. Johs. G. Meling, Stavanger. Kjenningsmål: 57’ x 17’ x 8’.  Brt: 51. Bygget som båtbyggeriets første stålfartøy. Levert uten motor og slept til Stavanger. Motor montert ved Buøens Slip, Motor- & Dykkerforretning, Buøy i Stavanger: 3 syl Union 100 bhk. Satt inn i melkerute Åmøy-Langøy-Roaldsøy-Steinsøy-Bjørnøy-Stavanger. Avgang fra Åmøy var kl. 07.30. Retur fra Stavanger var kl. 12. Neste avgang fra Åmøy var kl. 15.30 med retur kl. 17. Anløpssted i Stavanger var først Bakarbryggå, siden Slakthuskaien. Skipper var Adolf Furuholm.
* **19xx**: AL Åmøyfjord / v. Henrik P. Meling, Stavanger. Fortsatte i samme rute.
* **November 1973**: Overført til Stavanger kommune,  ferjedriften, Stavanger. Fortsatte i samme rute. Anløpssted i Stavanger flyttet til Jorenholmskaien.

## Etterhistorie
* **oktober 1978**: Solgt til Oluf Bergsagel, Buøy i Stavanger.
* **januar 1980**: Solgt til Maritime GMC AS, Stavanger.
* **1981**: Solgt til Jan G. Helgesen, Stavanger.
* **desember 1982**: Solgt til Tønnes Wilhelmsen, Sævelandsvik på Karmøy / Kopervik (fiskerinr. R-266-K). Passasjerinnredning demontert. Ombygd til fiskefartøy/reketråler.  Brt:47
* **1985**: Eieren døde. «Åmøyfjord» ble kondemnert, nedrigget ved verksted i Veavågen og siden senket på dumpingsfeltet i Nedstrandsfjorden.
* **12. september 1986**: Slettet fra norsk register som kondemnert

## Kilder
* «Fjordabåtene»,  Jone Laugaland, 2005
* Thor B. Melhus / tidsskriftet «Skipet»
* Terje Nilsen
Alexis Copello

**Alexis Copello** (født 12. august 1985) er en cubansk friidrettsutøver som konkurrerer i tresteg. Siden 30. mars 2017 har han representert Aserbajdsjan. Hans fremste internasjonale meritter er bronse fra VM i friidrett 2009 og tre andreplasser sammenlagt i Diamond League, sist gang i 2016.

## Karriere
Copello kom på andreplass i tresteg i ALBA-lekene 2005, én cm bak sin landsmann Osniel Tosca. I Sentralamerikanske og karibiske leker 2006 fikk han sølv i tresteg, og i CACAC-mesterskapet 2008 (Central American and Caribbean Athletic Confederation) fikk han bronse.

Copello deltok i OL 2008 i Beijing, men ble utslått i kvalifiseringen. I 2009 vant han gull i Det sentralamerikanske og karibiske mesterskapet i friidrett (*Campeonato CAC Atletismo*), med ny mesterskapsrekord på 17,33 meter. Under VM 2009 hoppet han 17,36, og dette holdt til bronsemedalje.

Året etter fikk han sølv i Verdenscupen i friidrett 2010 i Split, bak Marian Oprea, og i VM i friidrett 2011 fikk han fjerdeplass, med 17,47 meter. I Det iberoamerikanske mesterskapet i friidrett 2010 vant han tresteg, med ny mesterskapsrekord på 17,28.

Han fikk sølv i Diamond League både i 2010 og 2011, og han fikk gull i Panamerikanske leker 2011.

I 2012 fikk han syvendeplass i VM i friidrett innendørs 2012 i Istanbul.

## Referanser


## Eksterne lenker
* 
*  Profil hos Tilastopaja Oy (arkivert)
Styloperlidae

* *[[Cerconychia]]*
* *[[Styloperla]]*

**Styloperlidae** er en av familiegruppene av steinfluer. De er tilknyttet et liv i vann som nymfer (larve), de voksne tar ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjelden langt fra stedet de levde som nymfe. Denne familien er bare kjent fra Kina (inkludert Taiwan) og Vietnam.

## Utseende
Middelsstore steinfluer (vingespenn 25-35 mm), vanligvis lysbrune med mørkere tegninger. Pronotum er tverrbredt og avrundet. Vingene er klare, årene brune. Bakkroppen har to ganske lange haletråder, ved roten av disse har hannen gjerne en krum tagg.
Nymfene (bare kjent for *[[Cerconychia]]*) er avlange og mangler gjeller. De har to punktøyne (ocelli), antennene er omtrent så lange som to tredjedeler av kroppslengden, haletrådene tilsvarer omtrent halvparten av kroppslengden.

## Systematisk inndeling

* Ordenen steinfluer, Plecoptera
** Underordenen Arctoperlaria
*** Gruppen Systellognatha
**** Overfamilie Pteronarcyoidea
***** Familien **Styloperlidae**
****** Slekten *[[Cerconychia]]* Klapálek, 1913 – Taiwan, Hainan og Vietnam
******* *[[Cerconychia brunnea]]* Klapálek, 1913
******* *[[Cerconychia livida]]* Klapálek, 1913
******* *[[Cerconychia sapa]]* Stark & Sivec, 2007
******* *[[Cerconychia sinensis]]* Yang & Yang, 1995
****** Slekten *[[Styloperla]]* Wu, 1935 – sørlige Kina
******* *[[Styloperla flectospina]]* (Wu, 1962)
******* *[[Styloperla inae]]* Chao, 1947
******* *[[Styloperla jiangxiensis]]* Yang & Yang, 1990
******* *[[Styloperla obtusispina]]* (Wu, 1973)
******* *[[Styloperla spinicercia]]* Wu, 1935
******* *[[Styloperla wui]]* Chao, 1947

## Kilder
* Stark, B.P. og Sivec, I. (2007) A synopsis of Styloperlidae (Insecta, Plecoptera) with description of *Cerconychia sapa*, a new stonefly from Vietnam. Illiesia 3: 10-16. http://www2.pms-lj.si/illiesia/papers/Illiesia03-02.pdf
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4

## Eksterne lenker
* 
* The Tree of Life – Steinfluer, (Plecoptera) (engelskspråklig)
* CSIRO – Steinfluer, (Plecoptera) (engelskspråklig)
* Norsk Entomologisk forening
Trakégjelle

**Trakégjeller** finnes hos enkelte vannlevende organismer og er en del av åndedrett til en rekke laverestående dyr. De ligner lite på gjeller slik vi finner hos fisker. Trakégjeller er utvekster, vanligvis bladformet, tynne, ofte med et lett synlig trakésystem (årenett). De kan også være trådformet, som en enkelttråd, eller mer duskformet. 

Navnets første del, *[[traké]]* kommer av gresk τραχεία, *trakheia*, som kan oversettes «luftrør». Trakégjellene er i forbindelse med trakéene, som er et nett av tynne rør, såkalte trakérør. Trakéer finnes hos laverestående dyr, som blant annet insekter og edderkoppdyr. Felles for dyr som har trakéer er at de ikke har en lunge eller gjeller hvor kroppen kan ta opp oksygen. Trakéene forsørger alle kroppens celler direkte med atmosfærens oksygen.

Trakégjeller finnes hos laverestående dyr som lever i vann i larvestadiene, blant annet som hos vannymfer, døgnfluer og steinfluer. Voksne dyr (imago), som lever i vann slik som vannkalver har ikke trakégjeller og må opp til vannoverflaten med jevne mellomrom for å hente luft.
Peltoperlidae

* *[[Cryptoperla]]*
* *[[Microperla]]*
* *[[Peltoperla]]*
* *[[Peltoperlopsis]]*
* *[[Peltopteryx]]*
* *[[Sierraperla]]*
* *[[Soliperla]]*
* *[[Tallaperla]]*
* *[[Viehoperla]]*
* *[[Yoraperla]]*

**Peltoperlidae** er en av familiegruppene av steinfluer. De er tilknyttet et liv i vann som nymfer (larve), de voksne tar ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.

## Utseende
Nymfene til denne familien er meget karakteristiske: de tre ryggskjoldene (pronotum, mesonotum og metanotum) er sterkt bladaktig utvidet mot sidene og dekker mesteparten av hodet, beina og roten av bakkroppen. Hodet er bredt og avrundet, med små fasettøyne. Antennene er tynne og omtrent så lange som hode + thorax (inkludert det utvidete metanotum). Bakkroppen er kort og kjegleformet, haletrådene er omtrent så lange som den delen av bakkroppen som er synlig ovenfra. De har pølseformede gjeller på undersiden av thorax ved roten av hvert bein, men disse sitter ikke i knipper.

De voksne insektene er gjerne gulaktige på farge og har forholdsvis lite hode og pronotum, store vinger. De to haletrådene er ganske korte, omtrent så lange som de tre bakerste bakkroppsleddene eller enda kortere.

## Levevis
Nymfene lever i elver og bekker med rikelig med sedimenter på bunnen. De kryper rundt mellom døde blader og andre planterester som har samlet seg mellom steiner eller i bakevjer, og spiser av disse. Utviklingen tar ett til to år. De er svært vare for miljøforandringer. De voksne steinfluene flyr sent på våren eller tidlig på sommeren.

## Systematisk inndeling

* Ordenen steinfluer, Plecoptera
** Underordenen Arctoperlaria
*** Gruppen Systellognatha
**** Overfamilien Pteronarcyoidea
***** Familien Peltoperlidae
****** Underfamilien Microperlinae
******* Slekten *[[Microperla]]* Chu, 1928 
****** Underfamilien Peltoperlinae
******* Slekten *[[Cryptoperla]]* Needham, 1909 – ca. 20 arter, Asia
******* Slekten *[[Peltoperla]]* – 2 arter, østlige Nord-Amerika
******* Slekten *[[Peltoperlopsis]]* – Asia
******* Slekten *[[Peltopteryx]]* Stark, 1989
******* Slekten *[[Sierraperla]]* – én art, sørvestlige Nord-Amerika
******* Slekten *[[Soliperla]]* – 6 arter, nordvestlige Nord-Amerika
******* Slekten *[[Tallaperla]]* – 6 arter, østlige Nord-Amerika
******* Slekten *[[Viehoperla]]* – én art, østlige Nord-Amerika
******* Slekten *[[Yoraperla]]* Ricker, 1952 – 2 arter i vestlige Nord-Amerika, også i Asia

## Kilder
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4

## Eksterne lenker
* 
* The Tree of Life – Peltoperlidae (engelskspråklig)
* CSIRO – Steinfluer, (Plecoptera)  (engelskspråklig)
* Norsk Entomologisk forening
* Billedgalleri over nordamerikanske arter
Yunaika Crawford

**Yunaika Crawford** (født 2. november 1982) er en cubansk friidrettsutøver som konkurrerer i sleggekast.

Crawfords første internasjonale seniormesterskap var VM 2003, der hun ble utslått i kvalifiseringen.

Under OL 2004 i Athen tok hun bronse etter et kast på 73,16, som også var ny personlig rekord. I VM 2005 ble hun slått ut allerede i kvalifiseringen. Under VM 2007 gikk hun videre til finalen, men endte der på tolvteplass med et kast på 67,56 .

Hun deltok også i OL 2008 i Beijing, men kvalifiserte seg ikke til finaleomgangen.

## Personlig rekord
* Slegge – 73,16

## Referanser


## Eksterne lenker
*
3+ (TV-kanal 1996)

:*For den norske TV-kanalen som fikk samme navn igjen i 2022, se [[TV3+ Norge]]*

**3+** var en norsk reklamefinansiert riksdekkende TV-kanal som eksisterte noen måneder i 1996. Kanalen startet sine sendinger 1. juli 1996 og opphørte allerede 1. oktober samme år.

Kanalen var resultat av en sammenslåing av TV6 Norge, ZTV Norge og Sportskanalen. Kanalen hadde meget lave seertall, og ble derfor avviklet etter kun tre måneders drift. 

Morten Støvre var daglig leder for kanalen, som hadde 38 ansatte.

## Konsept/innhold
Kanalen kjørte ungdommelig med ZTV på ettermiddag og tidlig kveld. Deretter var det bred underholdning med innkjøpte talk show som *[[The Late Show with David Letterman]]* og Ricki Lake. I helgene viste kanalen sport.

3+ (og TV6) sendt 270 episoder av det amerikanske talkshowet til Ricki Lake. Programmet var 3+ mest sette program og da kanalen ble nedlagt ble programmet flyttet over til TV3.

Kanalen sendte også mange program i reprise. Noe som forøvrig kom til yttrykk hos Dagbladets TV-anmelder da kanalen viste filmen *Bruce Lee Fights Back* flere ganger over kort tid. «*...vist utallige ganger på denne kanalen. Er det ikke snart på tide å kjøpe inn en ny film?*», skrev TV-anmelderen.

## Søsterkanaler
De danske kanalene ZTV Danmark, TV6 Danmark og Sportskanalen gjennomgikk en tilsvarende prosess i 1996 og ble til TV3+.

## Seertall og dekningsgrad
Kanalen hadde like etter lanseringen en dekningsgrad på 27% (ca. 1 million potensielle seere).

Ricki Lake var kanalens meste populære program med opp til 18 000 seere. Egenproduserte programmer fra ZTV-redaksjonen ble sett av rundt 5000 personer. Blant annet *POP TV Live*.

En måling utført i september viste at kanalen hadde mindre enn 10 000 seere på 80 prosent av programmene.

## Avvikling
Den 1. oktober avviklet kanalen sine sendinger med øyeblikkelig virkning. Kanalen hadde da slitt med svært lave seertall og tilsvarende dårlig økonomi. Styret Modern Times Group, som stod bak 3+, mente i tillegg at den forsterkede konkurransen etter at NRK2 kom på luften og det faktum at kanalen ikke oppnådde noen avtale om videresending via Norsk Lokal TVs stasjoner, var medvirkende til at kanalen måtte legges ned. Kalle Lisberg i TV3 opplyste i tillegg at driftsunderskuddet for 3+ var på vel 30 millioner kroner. Både ledelsen og medarbeiderne i kanalen gav distribusjonen skylden for at kanalens avvikling. Kanalen valgte å satse på digital distribusjon og ifølge kanalsjefen var det noe som var litt forut for sin tid. På grunn av dette kunne bare 28 prosent kunne få kanalen inn i stua si og dermed sviktet annonsørene.

## Personer i kanalen
*Morten Støvre, daglig leder for kanalen.
*Janne Formoe, programleder for ZTV-redaksjonen.

## Referanser
Norske arkitekters landsforbund

**Norske arkitekters landsforbund** (**NAL**) er en fagideell medlemsorganisasjon for arkitekter i Norge med utdanning på universitets/høgskolenivå. NAL ble etablert i 1911 og arbeider for å fremme god arkitektur og arkitekters felles interesser.

## Organisasjonsstruktur og ledelse
Organisasjonen har 14 lokalforeninger i Norge. Sekretariatet holder til i Oslo. President for perioden 2024 til 2027 er arkitekt MNAL Tina Larsen.

## Virksomhet
NAL samarbeider med en rekke offentlige og private institusjoner for å bedre rammebetingelsene for arkitektur. Dette gjør man blant annet gjennom å være høringsinstans for offentlige myndigheter for nye lover og forskrifter og gjennom å delta i den offentlige debatten om arkitektur og stedsutvikling. NAL er en pådriver for utvikling av arkitekturpolitikk i Norge mot politikere og andre beslutningstagere.

NAL er rådgiver og tilrettelegger for gjennomføring av arkitektkonkurranser i Norge. Konkurransesekretariat arbeider både med å bistå oppdragsgivere med selve gjennomføringen av konkurransene og gir veiledning og råd til våre medlemmer.

NAL tilbyr kurs og etterutdanning for arkitekter og andre relaterte yrkesgrupper. I tillegg arrangerer NAL Arkitekturdagen en gang i året, med aktuelle foredragsholdere fra inn- og utland, og seminarer/konferanser om arkitektur og stedsutvikling.

## Fagtidsskrifter
NAL utgir fagtidsskriftet Arkitektur på nett og papir. NAL har også et fagbibliotek og en omfattende tidsskriftsamling innenfor arkitektur.

## Æresmedlemskap og priser
Siden 1919 har NAL tildelt æresmedlemskap. 

### Arkitekturprisen
I 2015 etablerte NAL Arkitekturprisen, som deles ut annet hvert år. Vinneren blir offentliggjort på Arkitekturdagen den 27. september i utdelingsåret. Vinneren mottar (per 2019) 100 000 kroner samt diplom og plakett.

### NALs hederspris
NALs hederspris deles ut til personer som har gjort en stor innsats for arkitekturen. Mottagere av hedersprisen (per 2022) har vært:

* 1995: Kirsten Sand
* 1996: Åse Kleveland
* 1999: Ingrid Stenseth
* 2002: Betzy Sølvsberg
* 2006: Hans-Henrik Halvorsen
* 2009: Jens Ulltveit-Moe

## Arkitektutdanning i Norge
Fullførte studier ved følgende tre arkitektskoler i Norge fører frem til en godkjent arkitekteksamen i henhold til EUs utdanningsdirektiv og til den akademiske graden Master i arkitektur:

* Arkitektur- og designhøgskolen i Oslo (AHO)
* Norges teknisk-naturvitenskapelige universitet (NTNU) – Fakultet for arkitektur og billedkunst
* Bergen arkitektskole

## Referanser

## Eksterne lenker
*
Zhang Wenkang

**Zhang Wenkang** (kinesisk: 张文康, pinyin: *Zhāng Wénkāng*; født 1940 i Nanhui i Shanghai i Kina) var Folkerepublikken Kinas helseminister 1998-2003. Utbruddet av SARS-pandemien ble han ansett å ha håndtert dårlig, og måtte derfor fratre. 

Zhang var en støttespiller til tidligere president Jiang Zemin. 

Etter at han ble avsatt, ble han gitt forskjellige mer seremonielle stillinger.

## Referanser


## Eksterne lenker
*
Nynorsk forum

**Nynorsk forum** er et forum for å samordne og diskutere felles aktivitet for organisasjoner som arbeider med eller for
nynorsk. Nynorsk forum ble stiftet i januar 1997. I 2005 hadde forumet disse medlemmene:

*Bondeungdomslaget i Oslo
*Dag og Tid
*Det Norske Samlaget
*Det norske teatret
*Ivar Aasen-instituttet
*Kringkastingsringen
*Landssamanslutninga av nynorskkommunar
*Nasjonalt senter for nynorsk i opplæringa
*Noregs Mållag
*Noregs Ungdomslag
*Norsk Barneblad
*Norsk Målungdom
*Norsk Ordbok
*Norsk Plan
*Norske Lagsbruk
*Nynorsk kultursentrum
*Nynorsk mediesenter
*Nynorsk pressekontor
*Riksfondet for nynorsk presse
Jason Islands

**Jason Islands** (spansk: *Islas Sebaldes*) er en arkipel tilhørende Falklandsøyene, beliggende nordvest for Vest-Falkland. Øyene er ubebodde og består av klipper og tinder, andre er lave og dekket av tuedannende gress («tussack»).

De fem største øyene er:

I tillegg består Jason Islands av en rekke holmer under 1 km².

Jason Islands er et viktig tilholdssted for den nær truede fuglearten brungumpkarakara, med en bestand på om lag 250 hekkende par. Mer tallrike arter er svartbrynalbatross (over 200&nbsp;000 par), klippehopperpingvin, bøylepingvin, magellanpingvin og sørkjempepetrell.

I 1990-årene ble Steeple Island og Grand Jason kjøpt av filantropen Michael Steinhardt i New York, og han donerte dem senere til Wildlife Conservation Society ved Bronx Zoo. Med gaven fulgte 425&nbsp;000 USD for bygging av en feltstasjon.

## Referanser


## Eksterne lenker
* 
* Jason Islands Britlink
Norsk Shakespeare- og teatertidsskrift

***Norsk Shakespeare- og teatertidsskrift*** er et norsk teatertidsskrift etablert i 1998. Tidsskriftet dekker aktuell scenekunst i Norge og internasjonalt, i form av teaterkritikk, festivalomtaler, intervjuer, bokanmeldelser, essays og teoretiske artikler. Det kommer ut fire ganger i året, har et opplag på 1700, og har siden oppstarten vært redigert av Therese Bjørneboe. 

Tidsskriftet regnes som ledende på sitt felt i Norden, men har blitt kritisert for tunge og vanskelig tilgjengelig artikler. Det fikk hederlig omtale (2.-plass) i Norsk Tidsskriftforenings kåring av Årets norske tidsskrift i både 2007 og 2008, og i 2012 ble det kåret til Årets norske tidsskrift. I begrunnelsen ble det trukket frem hvordan tidsskriftet «med stor selvfølgelighet» bringer Norge inn som en naturlig del av eureopisk teatertradisjon. 

## Historikk

Tidsskriftet ble etablert i 1998, og var i flere år knyttet til Det norske Shakespeareselskap. I de første årgangene hadde tidsskriftet et tilsvarende fokus på William Shakespeare, i form av litterære analyser/essays, teateranmeldelser med mer. Siden har det utviket seg til å bli et allment teatertidsskrift som legger særlig vekt på å dekke ny scenekunst.

## Bidragsytere
Bidragsytere har vært blant annet Espen Klouman Høiner, Harold Bloom, Ralph Fiennes, Kristian Smidt, Keith Brown, Edvard Hoem, Leif Høghaug, Svein Jarvoll, Dag Solstad, Henning Hagerup, Øyvind Berg, Knut Ove Arntzen, Niels Lehmann, Leif Zern, Tom Remlov, Thomas Irmer, Jody McAuliffe, Elisabeth Leinslie, Ine Therese Berg, Anette Therese Pettersen, Elin Høyland, Henning Gärtner, Julian Blaue, Ole Johan Skjelbred, Melanie Fieldseth, Svante Aulin Löwenborg og Kjetil Røed.

## Referanser


## Eksterne lenker
*
Jack Bobridge

**Jack Bobridge** (født 13. juli 1989 i Adelaide) er en australsk syklist. I 2009 ble han U23-verdensmester i temporitt. Han debuterte som profesjonell i 2010 for Garmin-Transitions.

2. februar 2011 satte han ny verdensrekord på 4000 m individuell forfølgelse på bane med 4:11.114 etter at Chris Boardman hadde hatt rekorden i 15 år.

Han la opp som 27-åring etter 2016-sesongen på grunn av leddgikt.

## Meritter

;2006
: Verdensmester i lagforfølgelse for junior
;2007 
: Verdensmester i lagforfølgelse for junior
: Australsk mester i lagforfølgelse 
: Australsk mester i madison
;2009
: Verdensmester på temporitt – U23
: Australsk mester i individuell forfølgelse
: Australsk mester på tempo – U23
: Australsk mester på landevei – U23
;2010
: Australsk mester i individuell forfølgelse
: Verdensmester i lagforfølgelse 
: Etappeseier i Eneco Tour
;2011
:  Australsk mester på landevei
: Verdensmester i lagforfølgelse 
: Verdensmester i individuell forfølgelse 
;2012
: OL-sølv i lagforfølgelse 
;2015
: Etappeseier i Tour Down Under
;2016
:  Australsk mester på landevei

## Referanser


## Eksterne lenker
* 
*
Dinorwig vannkraftverk

**Dinorwig vannkraftverk** er et underjordisk såkalt pumpekraftverk i nordre Wales, i utkanten av nasjonalparkområdet Snowdonia. Det ligger nord i fylket Gwynedd, i den nedlagte skifergruva ved Dinorwig under fjellet Elidir Fawr (924 m). Installert effekt i anlegget er 1&nbsp;700 – 1&nbsp;800 MW, fordelt på seks turbiner. 

Øvre reservoar er Marchlyn Mawr, mens nedre reservoar for utskiftningen av vann er den 1,8 km lange innsjøen Llyn Peris, begge i Snowdonia. Tunnelsystemene for leding av vann til kraftgenerasjonen er på 16 km lenge. Anleggsarbeidene foregikk fra 1974 til 1984.

Fallhøyden (hydraulig head) er på 545 meter.

## Referanser


## Eksterne lenker
* 1000 MW and Larger Pumped Hydro Installations Worldwide – Electronic Storage Association. Besøkt 11. september 2010.
* Dinorwig Power Station – offisiell hjemmeside.
Atmosfæremotor

En **atmosfæremotor** er en forbrenningsmotor som utfør arbeid ved at et stempel har atmosfæretrykket på ene sida og undertrykk på den andre sida. Det var Abbé Hautefeuille som i 1678 foreslo en slik motor, mens Christiaan Huygens lagde en  motor, som han demonstrerte i 1680. Samuel Morland eksperimenterte med ei kruttdrevet vanpumpe på 1600-tallet.

## Kruttmotorer
I maskina til Huygens var stempelet festa i et tau, som gikk over ei trinse plassert på en påle. Den andre enden av tauet var festa til ei last. Senere motorer av denne typen hadde en bom  som var festa til stempelet i den ene enden og til ei last i den andre enden. Lasta løfta stempelet slik at det stor øverst i sylinderen. På de aller første motorene ble ei kruttladning avfyrt i sylinderen. Trykket av eksplosjonen ble ikke nytta for å utføre arbeid, men ble sluppet ut gjennom en ventil, slik at det etter eksplosjonen var omtrent samme trykk på begge sider av stempelet. Når gassen i sylinderen ble avkjølt, ble volumet av gassen mindre og atmosfæretrykket på toppen av stempelet pressa det ned i sylinderen og løfta lasta i andre enden av tauet/bommen og utførte arbeid. Når det ble sluppet luft inn i sylinderen igjen, ville lasta på andre sida av tauet/bommen løfte stempelet til øvre posisjon igjen, klar for neste kruttladning. At motoren måtte «lades» med ei ny kruttladning mellom hvert arbeidsslag var selvsagt noe tungvint, med disse motorene var å regne som forskningsverktøy og var ikke brukbare til praktisk arbeid.

## Gassmotor
De fleste forsøka med motorer med intern forbrenning fra tida før 1869 var atmosfæremotorer.  
* I 1820 publiserte W. Cecil  et forslag for en atmosfæremotor med hydrogen som drivstoff.
* I 1854 fikk Barsanti og Matteucci patent på en gassdreven atmosfæremotor, som ble satt i drift i 1856.

## Dampmaskiner
De første eksperiment med dampmaskiner benyttet også atmorfæretrykket for å utføre arbeid. Denis Papin, som var assistenten til Huygens da han arbeidet med kruttmotoren, var en pioner på dampdreven atmosfæremotor. Fra 1690 og utover utførte han flere eksperiment med atmosfæriske dampmaskiner, som han bl.a. nytta i hjuldamper. Dampmaskinene til Thomas Newcomen og Iwan Iwanowitsch Polsunow nytta også atmosfæretrykket for å utføre arbeid.

## Referanser
Ilaparken

:*Ilaparken brukes også om [[Iladalen park (Oslo)|Iladalen park]] i [[Oslo]].
*
**Ilaparken** er en park omkranset av gatene ved Ilevollen i Ila i Trondheim. I parken finnes det en moderne musikkpaviljong, lekeplass, sitteplasser, ballplass som er islagt om vinteren samt større beplantede områder og store gressarealer. Parken ble kåret til Årets grønne park av Norsk Anleggsgartnermesterlag i 1997.

Parken ble vedtatt beplantet i 1886 på initiativ fra apoteker Johan Brun etter at den åpne plassen tidligere hadde vært brukt som eksersesplass av borgerbevæpningen inntil denne ble nedlagt i 1882. Parken ble deretter anlagt i 1891, og stod ferdig til arrangementer under byjubileet i 1897.

Under den nordiske fiskeriutstillingen i 1908 ble det bygget en større utsiktspaviljong i parken, men denne ble senere revet. I 1921 ble det bygget en vendesløyfe for Ilalinjen rundt parken, men denne ble nedlagt i 1983. Hva angår utsmykking av parken ble det i 1918 forært en fontenegruppe av brukseier Jacob Digre som var utført av billedhuggeren Wilhelm Rasmussen, mens det i 1983 ble reist en statue på sokkel av kong Sverre utført av Sivert Donali.

Gråkallbanen går forbi Ilevollen sammen med flere bussforbindelser med AtB.

## Referanser




## Litteratur
*
Chloroperlidae

* Chloroperlinae
* Paraperlinae

**Chloroperlidae** er en av familiegruppene av steinfluer. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe.

## Utseende
Små til middelsstore steinfluer med lange haletråder. Både voksne og nymfer er gjerne lyst gule eller grønnlige på farge.
Hos de voksne er begge vingepar smale, temmelig like på formen, bakvingen mangler et utvidet analfelt. Hodet har to mørke punktøyne (*ocelli*) i pannene. Bakerst har det to haletråder som er omtrent så lange som bakkroppen.
Nymfene er slanke, hodet litt bredere enn pronotum, som er ganske lite og ovalt. Haletrådene er forholdsvis korte.

## Levevis
Nymfene finnes på sand- eller grusbunn i elver eller også på slik bunn i strandsonen på næringsfattige innsjøer.

## Systematisk inndeling med norske arter

* Ordenen **[[steinfluer]] (Plecoptera)**
** Underordenen Arctoperlaria
*** Gruppen Systellognatha
**** Familien **Chloroperlidae**
***** Underfamilien Chloroperlinae – bare denne forekommer i Europa
****** Slekten *[[Chloroperla]]* Newman, 1836 – 10 arter i Europa
****** Slekten *[[Isoptena]]* Enderlein, 1909 – én art i Europa
****** Slekten *[[Siphonoperla]]* Zwick, 1967 – 7 arter i Europa, i Norge:
******* *[[Siphonoperla burmeisteri]]* (Pictet, 1841)
****** Slekten *[[Xanthoperla]]* Zwick, 1967 – én art i Europa, også i Norge:
******* *[[Xanthoperla apicalis]]* (Newman, 1836)
***** Underfamilien Paraperlinae – 3 slekter, ikke i Europa

## Kilder
* Sømme, Laurits 2001. *Insekter*. (Original: McGavin, George C. 2000. *Insects, spiders and other terrestical arthropods*.) N. W. Damm & Søn AS. ISBN 82-512-0601-4
* Fauna Europaea, utbredelsesdatabase over europeiske dyr 

## Eksterne lenker
* 
* The Tree of Life – Steinfluer, (Plecoptera) (engelskspråklig)
* CSIRO – Steinfluer, (Plecoptera)  (engelskspråklig)
* Norsk Entomologisk forening
* Bilder av nordamerikansk art
Ben Cruachan vannkraftverk

**Ben Cruachan vannkraftverk** er et vannkraftanlegg med en demning og et underjordisk såkalt pumpekraftverk i vestre Skottland, som ligger oppe i fjellene øst i fylket Argyll and Bute, under fjellet Ben Cruachan (1&nbsp;126 m). Installert effekt i anlegget er 440–440 MW, fordelt på fire turbiner.

Demningen som skaper det øvre reservoaret er 316 meter lang. Øvre reservoar er Cruachan Reservoir, mens nedre reservoar 360 meter lavere for utskiftningen av vann er den 840 km² store innsjøen Loch Awe. Anlegget eies av Scottish Power. Anleggsarbeidene foregikk fra 1960 til 1966.

## Referanser


## Eksterne lenker
* Cruachan – the hollow mountain – hjemmeside om besøksmuligheter og anlegget.
Ffestiniog vannkraftverk

** Ffestiniog vannkraftverk** er et underjordisk såkalt pumpekraftverk i nordvestre Wales. Det ligger i fylket Gwynedd ved tettstedet Ffestiniog under fjellet Elidir Fawr (924 m). Installert effekt i anlegget er 360 MW, fordelt på fire turbiner.

Øvre reservoar er det oppdemmede Llyn Stwlan, regulert av ***Stwlan-demningen***, mens nedre reservoar for utskiftningen av vann er den oppdemmede innsjøen Llyn Ystradau. Begge reservoarer ligger i ei sideelv til elva Prysor. Anleggsarbeidene var ferdig i 1963, som Storbritannias første pumpekraftverk.

## Eksterne lenker
* First Hydro – offisiell hjemmeside for anlegget «FFESTINIOG POWER STATION».
Víctor Moya

**Víctor Moya** (født 24. oktober 1982) er en cubansk friidrettsutøver (høydehopper). Han tok sølv i sitt første verdensmesterskap i Helsingfors 2005 der han satte ny personlig rekord med 2,29 meter. Han forbedret rekorden senere samme år til 2,35 under et stevne i Monaco.

## Referanser


## Eksterne lenker
*
Masako Chiba

**Masako Chiba** (japansk: 千葉 真子, født 18. juli 1976) er en japansk tidligere friidrettsutøver som konkurrerte i maraton og langdistanseløping.

Chiba deltok i to internasjonale mesterskap og tok medalje begge gangene. Første gang var i VM 1997 da hun tok bronse på 10&nbsp;000 meter bak Sally Barsosio og Fernanda Ribeiro.

Hennes andre opptreden var i VM 2003 der hun tok bronse i maraton, slått av Catherine Ndereba og Mizuki Noguchi.

## Referanser


## Eksterne lenker
*
Bærer (genetikk)

Innen genetikken er **bærer** et individ som har et bestemt sett gener i arvematerialet sitt (eksempelvis noen som forårsaker en sykdom) uten at dette synes eller har noen effekt på individet. Genet/genene kan likevel føres videre til avkom, og ha effekt (forårsake sykdom) hos dem.
Bella Center

**Bella Center** (eller **BC**) er Skandinavias største utstillings- og kongressenter beliggende i Ørestad på Amager med små og store kongresser av nasjonal og internasjonal karakter samt faste tilbakevendende messer for blant annet biler,ferie, bolig- og kontorinnretning, smykker samt mote, sko og lærvarer. Bella Center er plassert mellom Field's, Royal Golf Center, Vejlands Allé og Bella Center stasjon (Københavns metro), som for øvrig har fått navn etter senteret. Tilknyttet Bella Center ligger fra 2011 Nordens største hotel Bella Sky.

FNs klimakonferanse ble arrangert i Bella Center mellom 7. og 18. desember 2009. I mars 2009 ble det avholdt en vitenskapelig konferanse: Climate Change: Global Risks, Challenges and Decisions i Bella Center.

## Referanser


## Eksterne lenker
*
Brynseng

**Brynseng** er et strøk på Bryn i Oslo, beliggende i hovedsak i bydel Gamle Oslo mot grensen til bydel Alna i Østensjøveien.

Navnet stammer fra to sagbruk som fantes i området på 1600-tallet med navnet Brynsengen, som var eid av blant annet Jess Carlsen og Jørgen Pløen. 

* Brynseng T-banestasjon betjenes av T-banens linje 1, 2, 3 og 4. Brynseng betjenes også av busslinjene 23 (Simensbråten – Lysaker) og er endeholdeplass for buss 24 (Brynseng T – Fornebu).
* Brynseng skole ligger like ved Brynseng stasjon og er en ny barneskole som ble åpnet i 2017. Skolen er tegnet av ark. Hrtb arkitekter. 
* Hovedkontoret til Statens vegvesen ligger i Brynsengfaret 6a

## Referanser
Grande Dixence vannkraftverk

**Grande Dixence** er et vannkraft-kompleks bestående av den 285 meter høye ***[[Grande Dixence]]-demningen*** og kraftstasjonene *Bieudron*, *[[Fionnay vannkraftverk|Fionnay]]*, *[[Nendaz vannkraftverk|Nendaz]]* og *[[Chandoline vannkraftverk|Chandoline]]* i kantonen Valais, helt sørvest i Sveits. 

**Bieudron-stasjonen** i Cleuson har tre Peltonturbiner hver på 432 – 449 MW, med totalt installert vannkrafteffekt på 1&nbsp;269 MW. Direkteeffekten av Grand Dixence og litt kraft fra Mauvoisin-demningen (128 MW), gir en vannkraftproduksjon på inntil 1&nbsp;800 – 2&nbsp;100 MW i hele komplekset.

Grande Dixence vannkraftverk er et kompleks som omfatter følgende fire kraftstasjoner:
***[[Bieudron vannkraftverk|Bieudron]]** – 1.269 MW, 3 turbiner, høydefall 1.883 m
*Fionnay – 290-321  MW, 12 turbiner, høydefall 874 m
*Chandoline – 150 MW, 10 turbiner, høydefall 1.748 m
*Nendaz – 390-408 MW, 12 turbiner, høydefall 1.008 m

Reservoarene omfatter Lac de Cleuson på 0,51 km², og Lac des Dix på 3,65 km². Sistnevnte reguleres av Grande Dixence-demningen, som er hele 285 meter høy og dermed den høyeste i Europa. Demningens vekt er 15 millioner tonn, mer enn vekten av Keops-pyramiden. Innsjøen, som ligger 2&nbsp;364 moh., blir inntil 284 meter dyp når den er fylt opp med inntil 400 millioner m³ vannmengder. 

De fire kraftstasjonene ligger 1&nbsp;800 meter lavere enn demningen, altså på om lag 550 moh. nede i Rhône-dalen. Det er i tillegg egne pumpestasjoner i Arolla, Ferpècle, Stafel og Z'Mutt. Operatørselskapet er det lokale konsortiet Grande Dixence SA, som ble grunnlagt i 1950 og holder til i byen Sitten. Årlig produksjon er på om lag 2 TWh, som utgjør om lag en femtedel av den elektriske kraften som produseres ved hjelp av oppdemming i Sveits.

Den første demningen i Grande Dixence ble anlagt 1922–47, men dagens store demning ble nyanlagt fra 1951 til 1965, gjennom 15 års anleggsarbeid. I 1958 ble vekselstasjonen i Chamoson satt opp, og i løpet av tjue år var totaleffekten oppe i 800 MW. Dette ble mer enn doblet gjennom anleggsarbeider 1993–98, da kraftstasjonen i Cleuson ble bygget ut.

I år 2000 inntraff det et brudd i det ene avløpsrøret for vann fra demningen, og anlegget ble stengt for rekonstruksjon. Dette startet i 2005 og er planlagt ferdigstilt i 2010.

## Eksterne lenker
* Grande Dixence – hjemmeside på engelsk.
* Grande Dixence – historie.
* Historisches Lexikon der Schwaiz – «Grande Dixence».
Asperudåsen (Oslo)

**Asperudåsen** (1-57, 2-56) er en vei og et boligområde på Holmlia i bydel Søndre Nordstrand i Oslo. Grovt sett dreier det seg om to omtrent parallelle veiløp nordover fra Asperudveien der sistnevnte går i retning øst/vest. Det er parkeringsplass i sørkant av blokkbebyggelsen og restriksjoner på kjøring langs blokkene. Fra nordre del av det vestre løpet er det gangveiforbindelse ned til den nordligste snuplassen i Asperudveien. Området er forbundet med Holmlia senter ved bussrute 77B.

Navnet ble vedtatt i 1981 og kommer av husmannsplassen *Asperud* under *Leirdal* gård i Prinsdal.

## Referanser


## Kilder
* Oslo byleksikon

## Eksterne lenker
*
Gibidum-demningen

**Gibidum-demningen** er en demning med vannkraftverk i smeltevannet av Aletschbreen i kantonen Valais, helt sør i Sveits. Den regulerte innsjøen, *Stausee Gibidum*, er på 0,21 km² og demmes opp av en buedam som er 327 m lang og inntil 122 m høy. Installert vannkrafteffekt er 340 MW. Anleggsarbeidene ble innledet i 1964 og fullførte i 1967.

## Eksterne lenker
* Swiss Dams - «Gibidem».